2.

A 2. cikk helyébe a következő szöveg lép: „2. cikk Az NKB-k statisztikai adatszolgáltatási kötelezettségei (1) Az NKB-k naptári negyedévenkénti gyakorisággal szolgáltatnak adatokat az EKB részére a befektetett pénzügyi eszközökről és a pénzügyi kötelezettségekről az I. mellékletben meghatározottak szerint. Amennyiben az I. melléklet másként nem rendelkezik, az adatok megfelelnek az ESA 95 alapelveinek és fogalommeghatározásainak. Az adatokat nem kell szezonálisan kiigazítani, illetve nem kell a munkanapok számával korrigálni. Ha nem állnak rendelkezésre olyan forrásadatok, amelyekből egyes pénzügyi eszközökre vagy kötelezettségekre vonatkozó adatok származtathatóak, az NKB-k az euro-övezeti összesítéshez megadják a legjobb becsléseiket. Az NKB-k külön továbbítják az adatokat az S.123 és S.124 intézményi alszektorokra, vagy – ha nem tudnak külön adatokat összeállítani – az S.123+S.124 intézményi alszektorokra együttesen továbbítanak adatokat. (2) Az I. melléklet 1. és 2. táblázatában meghatározott adatok továbbítása 2006 áprilisában kezdődik. Az I. melléklet 3–5. táblázatában meghatározott adatok továbbítása 2008 áprilisában kezdődik. (3) A részt vevő tagállamok NKB-jaira az alábbi adatszolgáltatási követelmények vonatkoznak: a) Az intézményi szektorok és a fő intézményi alszektorok (S.11, S.121+122, S.123, S.124, S.125, S.13 és S.14+15), valamint a külföld (S.2) tekintetében az I. melléklet 1. és 2. táblázatában meghatározott minden adat – az ügyfélszektor információk kivételével – az alábbi időszakra vonatkozik: i. az állományok vonatkozásában 1997 negyedik negyedévétől azon negyedévig, amelyre az adatközlés vonatkozik; és ii. a tranzakciók vonatkozásában 1998 első negyedévétől azon negyedévig, amelyre az adatközlés vonatkozik. b) Az intézményi szektorok és a fő intézményi alszektorok (S.11, S.121+122, S.123, S.124, S.125, S.13 és S.14+15), valamint a külföld (S.2) tekintetében az I. melléklet 1–5. táblázatában meghatározottak szerint az ügyfélszektor információi az alábbi időszakra vonatkoznak: i. az állományok vonatkozásában 1998 negyedik negyedévétől azon negyedévig, amelyre az adatközlés vonatkozik; és ii. a tranzakciók vonatkozásában 1999 első negyedévétől azon negyedévig, amelyre az adatközlés vonatkozik. c) Az államháztartási alszektorok (S.1311, S.1312, S.1313 és S.1314) vonatkozásában az I. melléklet 1. és 2. táblázatában részletezett adatok az alábbi időszakra vonatkoznak: i. az állományok vonatkozásában 1998 negyedik negyedévétől azon negyedévig, amelyre az adatközlés vonatkozik; és ii. a tranzakciók vonatkozásában 1999 első negyedévétől azon negyedévig, amelyre az adatközlés vonatkozik. d) Az I. melléklet 3–5. táblázatában a »Más részt vevő tagállamok rezidensei« ügyfélszektornak és az I. melléklet 1. táblázatának 36. sorában »Az euro-övezeti MPI-k által kibocsátott pénzpiaci befektetési jegyek« tétel vonatkozásában a kibocsátó szektornak tartalmaznia kell az új részt vevő tagállamokat lefedő adatokat. Az egyes új részt vevő tagállamokra vonatkozó adatokat a kérdéses tagállam részt vevő tagállammá válását követő első negyedévtől az alábbiak szerint kell feltüntetni: i. amennyiben az új részt vevő tagállam 1999-ben EU-tagállam volt, legalább az 1999 első negyedévéig visszanyúló adatokat; és ii. amennyiben az új részt vevő tagállam 1999-ben nem volt EU-tagállam, azon év első negyedévéig visszanyúló adatokat, amelyben a tagállam az EU-hoz csatlakozott. (4) Az új részt vevő tagállamok NKB-jaira vonatkozó adatszolgáltatási követelmények a (3) bekezdéstől eltérve az alábbiak: a) Azon új részt vevő tagállamok esetében, amelyek 1999-ben EU-tagállamok voltak, a pénzügyi eszközökre és kötelezettségekre vonatkozó, az I. melléklet 1–5. táblázatában részletezett adatoknak le kell fedniük az 1999 első negyedévétől azon negyedévig tartó időszakot, amelyre az adatközlés vonatkozik. b) Azon új részt vevő tagállamok esetében, amelyek 1999-ben nem voltak EU-tagállamok, a pénzügyi eszközökre és kötelezettségekre vonatkozó, az I. melléklet 1–5. táblázatában részletezett adatoknak le kell fedniük azon év első negyedévétől, amelyben az adott tagállam az EU-hoz csatlakozott, azon negyedévig tartó időszakot, amelyre az adatközlés vonatkozik. c) Az I. melléklet 3–5. táblázatában a »Más részt vevő tagállamok rezidensei« ügyfélszektornak és az I. melléklet 1. táblázatának 36. sorában »Az euro-övezeti MPI-k által kibocsátott pénzpiaci befektetési jegyek« tétel vonatkozásában a kibocsátó szektornak tartalmaznia kell a többi új részt vevő tagállamot lefedő adatokat. Az összes többi új részt vevő tagállamra vonatkozó adatokat az adott tagállam részt vevő tagállammá válását követő első negyedévtől kell feltüntetni. A pontos adatszolgáltatási követelményeket a KBER Statisztikai Bizottsága határozza meg, a (3) bekezdés d) pontjában megállapított adatszolgáltatási követelményeknek megfelelően. (5) A (3) bekezdés d) pontja és a (4) bekezdés c) pontja hatálya alá tartozó minden adat szolgáltatása történhet legjobb becslési alapon. (6) Az adatokhoz csatolni kell a legutolsó negyedév egyes jelentősebb eseményeire és a helyesbítések okaira vonatkozó magyarázatokat, ha az ilyen jelentősebb eseményekből és helyesbítésekből eredő adatváltozások euro-övezeti negyedéves GDP-re gyakorolt hatása eléri a 0,2 %-ot, vagy ha az EKB kéri be ezen információkat.”